《答东皋伯远法师》
明代·智及

东皋尊者隐郊墟，小小屠苏睹史居。切柏代香朝演法，卷帘进月夜抽书。

村园果熟秋霜后，花径苔生宿雨馀。心境两忘诸幻灭，更于何处觅真如。

作者简介：（1311—1378）明僧。苏州府吴县人，俗姓顾，字以中，号广慧。出家于海云院，主持净慈、径山等寺。洪武初诏硕僧集天界寺，智及居首，以病不及召对，赐还海云寺，卒。